Rámcová zmluva o dielo

(v zmysle ust. § 261 a nasl. Obchodného zákonníka)

o oprave a údržbe verejného osvetlenia, dodávke

a montáži nových svietidiel verejného osvetlenia

a rozhlasu v obci Dolný Kalník

OBJEDNÁVATEĽ: **Obec Dolný Kalník**, 038 02 Dolný Kalník 16, IČO: 00648361,

v zastúpení starostkou obce Ivetou Balšiankovou

(ďalej len „objednávateľ “)

ZHOTOVITEĽ: **Norbert BRNČAL**, Kolónia Hviezda 106, 036 08 Martin 8, IČO: 37760360

(ďalej len „zhotoviteľ “)

**I. Predmet zmluvy**

1. Predmetom zmluvy je oprava a údržba jestvujúceho verejného osvetlenia a obecného rozhlasu, montáž a demontáž vianočného osvetlenia.

**II. Miesto plnenia**

Miestom plnenia sú stĺpy verejného osvetlenia, rozvádzač e verejného osvetlenia v správe obce a stĺpy pre verejný rozhlas a rozhlas vo vlastníctve obce.

**III. Povinnosti a záväzky zhotoviteľa**

1. Zhotoviteľ sa zaväzuje vykonávať práce vo vlastnom mene, s vlastnou transportnou a manipulačnou technikou, dopravou a na vlastnú zodpovednosť.
2. Zhotoviteľ zodpovedá za vady vykonaných prác v zmysle príslušných ustanovení Obchodného zákonníka.
3. Materiál potrebný na zabezpečenie prevádzky verejného osvetlenia zabezpečuje zhotoviteľ po odsúhlasení objednávateľom.
4. Zhotoviteľ sa zaväzuje bezodplatne viesť a aktualizovať pasport verejného osvetlenia rozhlasu, ktorý po zaplatení sa stáva majetkom objednávateľa.

**IV. Doba trvania zmluvy**

Zmluva sa uzatvára na dobu určitú, t. j. na dva roky odo dňa podpísania zmluvy.

**V. Čas a spôsob plnenia odovzdanie diela**

1. Čas poskytovania služby je nepretržitý a to 24 hodinový, od 00,00 hod. do 24,00 hod. Osoba zodpovedná zavýkon a nahlasovanie porúch je: starostka obce a zástupca starostky obce.
2. Po odstránení poruchy verejného osvetlenia a rozhlasu sa spíše tzv. pracovný list. Pracovný list bude dokladovať použitý materiál + prácu a iné súvisiace náklady. Akýkoľvek problém počas priebehu zásahu od nahlásenia až po ukončenie, kontaktovať na telefónnom čísle 0905 543 539.

**VI. Cena za práce, pohotovosť a servis, fakturácia**

1. Cena za servisné práce sa stanovuje dohodou zmluvných strán (cenou obvyklou za podobný, resp. identický rozsah a náročnosť práce).
2. Objednávateľ a dodávateľ si vedú presnú evidenciu nahlásených porúch, ktorú si vzájomne odsúhlasia a podpíšu. Na základe odsúhlasenej evidencie bude zhotoviteľ faktúrovať výkony a dodaný materiál najneskôr do 15-teho dňa mesiaca nasledujúceho po mesiaci dodania.
3. Zhotoviteľ vyhotoví a doručí faktúru za vykonané práce a dodaný materiál objednávateľovi a objednávateľ sa zaväzuje uhradiť faktúru v termíne splatnosti.
4. Objednávateľ určí zodpovedného zamestnanca za prevzatie prác.

**VII. Spolupráca zmluvných strán**

1. Objednávateľ sa zaväzuje umožniť zhotoviteľovi voľný prístup k stĺpom a rozvádzačom verejného osvetlenia a rozhlasu a umožní mu vykonávať práce v pracovných a mimopracovných dňoch.
2. Potrebné práce vykoná zhotoviteľ v rámci tejto zmluvy, alebo podľa samostatnej objednávky.
3. Objednávateľ sa zaväzuje nezasahovať a nenechať ani tretím osobám zasahovať do rozvádzačov a svietidiel verejného osvetlenia bez oznámenia zhotoviteľovi.

**VIII. Zodpovednosť za vady, záručná doba**

1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záruč nej doby bude mať vlastnosti dohodnuté v tejto zmluve.
2. Na kvalitu vykonaných prác zhotoviteľ poskytuje objednávateľovi pri splnení záručných podmienok záruku 12 mesiacov. Záruka na materiál sa poskytuje podľa záručných podmienok výrobcu.

**IX. Záverečné ustanovenia**

1. Zhotoviteľ prehlasuje, že má oprávnenie vykonávať živnosť v rozsahu predmetu zmluvy.
2. Zhotoviteľ bude pri plnení predmetu zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy.
3. Zmluvu možno meniť a dopĺňať po dohode zmluvných strán, formou písomných číslovaných dodatkov k tejto zmluve, podpísaných obidvomi zmluvnými stranami.
4. Pre prípad odstúpenia od zmluvy platia ustanovenia § 344 a nasl. Obchodného zákonníka.
5. Výpovedná lehota je 2 mesiace a začína plynúť dňom, v ktorom bola výpoveď doručená druhej zmluvnej strane.
6. Vo všetkých ostatných otázkach výslovne neupravených touto zmluvou, sa postupuje podľa ustanovení Obchodného zákonníka.
7. Všetky spory vyplývajúce z tejto zmluvy alebo v súvislosti s ňou, budú zmluvné strany riešiť predovšetkým vzájomnou dohodou.
8. Zmluva je vyhotovená v dvoch exemplároch s platnosť ou originálu, z ktorých po jednom obdrží každá zo zmluvných strán.
9. Zmluvné strany prehlasujú, že si zmluvu prečítali a s jej obsahom súhlasia, čo potvrdzujú svojimi podpismi.
10. Zmluva nadobúda platnosť dňom podpisu zmluvných strán a účinnosť deň po dni jej zverejnenia na webovej stránke obce.

V Dolnom Kalníku dňa 18.02.2019

Za objednávateľa: Za zhotoviteľa: